Tamburaski mezheb i tufahijska akida 



Svaka drustvena pojava ima svoju sustinu i formu. Ove dvije komponente jedne te iste stvari 
su u simbiozi i one su kao dva utega na vagi koja su u ravnotezi. Kad jedna preovladava druga 
neminovno propada i one ne mogu funkcionisati ispravno osim u balansu. Takav je i islam koji 
takode posjeduje svoju formu i svoju sustinu koje jedna bez druge ne mogu, a pretjerano 
potenciranje jednog neminovno vodi zapostavljanju drugog. U svijetu je primjetan trend opce 
devalvacije autenticnih islamskih vrijednosti i vasarizacije njegove pojavnosti. Ta pojava ni nas 
u Bosni i Hercegovini nije zaobisla. 



Mi patimo od bolesti pridavanja prevelikog znacaja formi cime zapostavljamo sustinu. Nama 
je u islamu najvaznija teatralnost, glamur, ceremonija i sto veci zvucnici. Nas islam cesto boluje 
od toga. On postaje ljustura izvana sjajna i privlacna, ali u unutrasnjosti sve praznija. Uz to kao 
posljedica uvijek ide i kompromis na racun vjerske autenticnosti i rastezanje serijatskih normi 
poput zvakace gume da bi se u njih strpalo sve navedeno. 



Naustrb pravih vrijednosti, sustinskog rada i izgradnje pojedinca, dzemata i institucija, akcenat 
je na promocijama, manifestacijama, vatrometima, koncertima, godisnjicama i teatralnim 
govorima punim metafora i demagogije. Bitne su brojke, kolicina, velicina i bljestavilo kroz 
koje dozivljavamo trijumf svoje vjere i duhovnosti. Argument da je to nacin priblizavanja 
masama vise se ne moze uvaziti, jer sada su mase pocele vjeru tako i dozivljavati, kao 
neobaveznu ceremoniju i priliku da se opuste, razonode ili rijese djece na nekoliko sati. Nama 
su najvaznija masovna okupljanja jer tu se kao pojedinci ne vidimo i ne moramo pokazivati 
nikakvu individualnu inicijativu. 



Najposjeceniji vjerski dogadaji su u stvari vasari neartikulisanog hedonizma pod plastom 
duhovnosti. Tu imamo takozvana lokalna hodocasca, razne proslave i otvore dzamija gdje se 
svi prejedamo, slikamo, trgujemo, kupujemo suvenire i slicno. Dosta dzamija nakon 
bombasticnog otvaranja ostaju prazne vecinu vremena i osim ljudi vezanih poslom za njih, malo 
koga zanimaju. Bitniji je luster od 20 000 KM, tepisi iz Stambola, visoka munara i mermer od 
posjecenosti, namaza i opravdanosti tolikih ulaganja. Nisu dzamije sporne, da se razumijemo. 
Nijedna dzamija ne moze biti suvisna, ali od same gradevine i betona vazniji je njen zivot i 
svrha kojoj ce sluziti, a tu postoji ocita neravnoteza u ulaganju i shvatanju prioriteta. Uveli smo 
sebi po uzoru na komsije i „muslimansku novu godinu" koja nikad prije u historiji islama nije 
bila praznik. Imamo i masovnu pojavu degradiranja i estradizacije vjere kroz kvaziduhovnu 
muziku, horove i ilahije u koje se natrpalo sve sto se naslo pri ruci. 



Vidljivo je to i u vjerskim obredima. Bitnija nam je bajramska baklava od ramazana, spremanje 
megalomanskog iftara od posta, a bajramsko sijelo od jacija namaza. Nase teravije su takoder 
odlican primjer ovog fenomena. Nastojanje da se ispuni forma i kvantitet daju grotesknu sliku 
u velikom broju dzamija. U nekima je i sam namaz na ivici ispravnosti jer u utrci da se sto prije 
zavrsi je vidljivo da se temeljne radnje uopce ne upotpunjuju. 



Tu su i glamurozne dzenaze sa petnaest hodza, besmisleni obicaji i ceremonije, sijela, ruckovi 
i pustosenje porodicne kase preminulog zbog primitivnog takmicenja za prestizom. Morbidna 
zelja za dokazivanjem napravila je od dogadaja koji u skrusenosti treba sluziti kao pouka i 
podsjecanje na ahiret priliku za kulinarski maraton, caskanje sa poznanicima i ubiranje debele 
dnevnice prekovremeno. Imamo i kubike betona na kaburovima koji onome ispod trebaju 
nadoknaditi od najblizih ono sto nije dobio na dunjaluku, a graditeljima umiriti savjest. 



I ucenje Kur'ana nam se cesto pretvori u estradu. Iako ne znamo gotovo nista o kuranskim 
naukama, tu smo uvijek da, kao na euroviziji, komentarisemo dobre i lose ucace i njihove 
vokalne sposobnosti. Pateticno se divimo njihovim tenorima i vokalnim egzibicijama na nekoj 
manifestaciji kao u operi. Bolna je realnost da bi oni mogli zauciti i uputstvo za odrzavanje ves- 
masine na arapskom, a neki razliku ne bi ni primjetili. 



Postoje opet i oni muslimani koji boluju od druge vrste formalizma, pa svoj vjerski identitet 
pokusavaju poistovjetiti sa propisima vezanim za vanjstinu poput odjece, brade i slicno 
zanemarujuci druge mnogo bitnije stvari. Redukcionisticki i anahron pristup tumacenju vjere 
ovakvih grupa vodi ih u totalnu drustvenu alijenaciju. Na ovaj nacin cine medvjedu uslugu 
islamu i muslimanima. 



Slican je i medijski tretman islama. Opca povrsnost i banalizacija koja ocito malo kome smeta. 
Guranje islama u zajednicki kontekst sa susjednim nam religijama dovodi do jedne 
rudimentirane i distorzicne percepcije vjere kao necega nerealnog i nekompatibilnog sa 
danasnjicom. Tu se u prvi plan umjesto autenticnih islamskih vrijednosti i prakticnih stvari 
guraju tradicija, kulinarstvo, filozofija i muzika koje se pokusavaju promovisati u vrhovne 
domete islama. Tako u vecini prilika, pogotovo ramazanskim i bajramskim, na medijima u 
vjerskom programu gledamo recepte za tufahije, isprazno filozofiranje iz tekija, pjevanje 
nakicenih momaka i djevojaka kroz granje i cvijece, neku romantiziranu historijsku emisiju sa 
potpuno irelevantnom tematikom i slicno. Kiceraj i religijska estrada kojima se kao srz vjere 
zapravo predstavljaju praznici, obicaji i plandovanje. Rijetke su prilike kada mozemo pogledati 
nesto sto vjerniku zaista moze biti od koristi, oplemeniti njegovo znanje i dusu ili ga pak 
kvalitetno informisati. 



Znamo da se bez medija i manifestacija ne moze, ali kad one izadu iz okvira dobrog ukusa, 
izgube moraine, serijatske i estetske smjernice i postanu same sebi svrha, onda je to vec razlog 
za brigu. Vjera nije folklor i mi se moramo otimati torn nametanju percepcije vjere kao samo 
jedne ne toliko bitne komponente naseg kolektivnog nacionalnog identiteta. Postoje stvari koje 
se lakse realizuju kroz manifestacije i skupove, ali postoje i one koje su osnova i koje su 
iskljucivo usmjerene na pojedinca. 

Skupine nema bez kvalitetnog pojedinca,a njega treba izgradivati i uvazavati, a ne posmatrati 
kao bezlicni dio mase. Zbog toga kolektiv ne moze uvijek imati primat nad individuom jer 
progres grupe se postize jakim pojedincem. Kvantitet nikad ne moze nadomjestiti manjak 
kvaliteta. Kao zajednica mi smo dosta pasivni po pitanju imidza vjere u siroj javnosti i slabo 
reagujemo na pogresna tumacenja i povrsne medijske interpretacije. 



Mislim da trebamo biti svjesni ovih stvari, analizirati svoju okolinu i od sebe i svoje porodice 
krenuti sa balansiranjem i odredivanjem prioriteta u vjerskom zivotu. Nisu ni ove pojave 
svugdje prisutne. Neke sredine su se uspjele poprilicno sacuvati ove posasti. Postoje i mnoge 
pozitivne stvari koje radimo kao pojedinci i kao zajednica, vrijedne svake hvale. Do nas je u 
buducnosti hocemo li se potruditi da ih stavimo u prvi plan i nas islam ucinimo onakvim kakav 
zasluzuje da bude. Izbalansiran. 



